|  |  |  |
| --- | --- | --- |
| **AKTIVITA: Didaktický test** | | |
| **Názov: Život rieky** | | |
| **Predmet:** Geografia | **Základná škola** | **Ročník:** 5. |
| **Tematický celok:** Cestujeme po Zemi | | |
| **Téma:** Činnosť rieky v krajine | | |
| **Forma výučby:** Individuálna práca žiakov | | |
| **Cieľ:** Diagnostikovať vedomosti (a spôsobilosti) žiakov o procese formovania krajiny tečúcou vodou a kolobehu vody v krajine. | | |
| **Úvodné metodické pokyny pre riešenie testu**  Test je vhodné použiť po ukončení témy Činnosť vody a rieky v krajine. Okrem vedomostí žiakov overuje aj spôsobilosť práce s mapou a spôsobilosti vedeckej práce. Bonusová (dobrovoľná) úloha je zameraná na návrh výskumu. Na vypracovanie testu žiakmi je potrebných 30 minút. | | |
| **Položky didaktického testu**  1) Vysvetli svojimi slovami pojmy: prameň, ústie rieky, riečny meander.  2) Vysvetli rozdiel medzi pojmami koryto rieky a riečna dolina.  3) Na obrázku rieky vyznač prameň, meandre, ústie rieky.  4) Zjednodušene nakresli riečnu deltu.  5) V každej časti toku rieky dominuje iný proces. Vytvor správne dvojice podľa toho, ktorý z nich je najvýraznejší: horná časť toku rieky – rozrušovanie materiálu, stredná časť toku rieky – prenášanie materiálu, dolná časť toku rieky – ukladanie materiálu  6) Uveď konkrétny príklad jednej tiesňavy a jedného vodopádu zo Slovenska alebo zo sveta.  7) Z pomiešaných pojmov (vsakovanie, výpar, rieka, podpovrchový odtok vody, vznik oblakov, povrchový odtok vody, more, dážď) vytvor schému kolobehu vody v krajine.  8) Uveď 3 príklady, ako môže človek negatívne zasiahnuť do kolobehu vody v krajine.  9) S využitím atlasu Slovenska opíš vybranú rieku (Váh, Hron,...). Odpovedz na otázky: a) Kde rieka pramení? b) Cez ktoré obce rieka preteká? c) Má rieka meandre/deltu? d) Kde rieka ústí?  10) Bonusová úloha: Navrhni postup výskumu, ktorým by si zistil/a to, v ktorej časti roka tečie v rieke alebo potoku, ktorý preteká Tvojou obcou najviac vody. Aký výsledok výskumu očakávaš? | | |
| **Typológia úloh zaradených v teste podľa dvojdimenziálnej štruktúry revidovanej Bloomovej taxonómie**   |  |  |  |  |  |  |  | | --- | --- | --- | --- | --- | --- | --- | | **Dimenzia poznatkov** |  | **Dimenzia kognitívnych procesov** | | | |  | | 1.  Zapamätať si | 2.  Porozumieť | 3.  Aplikovať | 4.  Analyzovať | 5.  Hodnotiť | 6.  Tvoriť | | A.  Faktické poznatky |  | 1 |  |  |  |  | | B.  Konceptuálne poznatky | 3  4 | 2  5 | 6  7 | 9 | 8 |  | | C.  Procedurálne poznatky |  |  |  |  |  | 10 | | D. Metakognitívne  poznatky |  |  |  |  |  |  | | | |
| **Hodnotenie jednotlivých položiek testu**  1. – 3b, 2. – 2b, 3. – 3b, 4. - 1b, 5. – 3b, 6. – 2b, 7. – 4b, 8. – 3b, 9. – 4b, 10. (bonusová) – 3b | | |
| **Celkové hodnotenie didaktického testu vrátane klasifikačnej stupnice podľa dosiahnutej relatívnej úrovne:** maximálny počet bodov za povinné úlohy – 25b, maximálny počet bodov za dobrovoľnú úlohu – 3b  Klasifikačná stupnica:  1 – 25-23 bodov (100-90 %)  2 – 22-19 bodov (89-75 %)  3 – 18-13 bodov (74-50 %)  4 – 12-8 bodov (49-30 %)  5 – 7-0 bodov (29-0 %) | | |
| **Skúsenosti a odporúčania:** – | | |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici | | |